

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv www.daugavpils.lv

Daugavpilī

**IZGLĪTĪBAS UN KULTŪRAS JAUTĀJUMU KOMITEJAS SĒDES PROTOKOLS**

2024.gada 1.februāris  **Nr.3**

**Sēdes veids:** atklāta

**Sēde notiek:** Domes sēžu zālē

Sēdes gaitu fiksē audioierakstā un videoierakstā

**Sēdes norises laiks:** no plkst. 1100 līdz plkst. 1134

**Sēdi vada:** Izglītības un kultūras jautājumu komitejas priekšsēdētāja L.Jankovska

**Sēdē piedalās:**

 Komitejas locekļi: A.Gržibovskis, N.Kožanova, J.Lāčplēsis ( no 2.jautājuma), V.Sprāne – Hudojana, I.Šķinčs

Pašvaldības administrācijas

darbinieki: R.Golovans, D.Krīviņa

 Pašvaldības iestāžu darbinieki: J.Visockis, R.Ģiptere, I.Kokina, M.Isupova, I.Lagodskis

 Pieaicinātās personas: pārstāvji no biedrībām “ „Radošā laboratorija”, „Džeza mūzikas un mākslas attīstības centrs”

 **Sēdē nepiedalās**

komitejas loceklis: A.Vasiļjevs

|  |  |
| --- | --- |
| Sēdi protokolē:  | Daugavpils pašvaldības centrālās pārvaldes Administratīvā departamenta Lietvedības un saimnieciskā nodrošinājuma nodaļas Lietvedības pārzine V.Pavloviča |

Darba kārtība:

1. Par grozījumiem Daugavpils valstspilsētas pašvaldības domes 2023.gada 16.novembra lēmumā Nr.785 “Par atbalstu Daugavpils pilsētas Izglītības pārvaldes projektam”.

2. Par Valentīndienas akcijas apstiprināšanu Daugavpils Novadpētniecības un mākslas muzejā.

3.Par nekustamā īpašuma Muzeja ielā 3, Daugavpilī, daļas nodošanu bezatlīdzības lietošanā biedrībai „Radošā laboratorija”.

4. Par nekustamā īpašuma Muzeja ielā 3, Daugavpilī, daļas nodošanu bezatlīdzības lietošanā biedrībai „Džeza mūzikas un mākslas attīstības centrs”.

5. Par Daugavpils valstspilsētas pašvaldības izglītības iestāžu izglītojamo izmaksām.

6. Par grozījumu “Daugavpils pilsētas vispārējās izglītības iestāžu attīstības stratēģijā

2018.-2025.gadam”.

 PAPILDJAUTĀJUMI

7. Par grozījumiem Daugavpils domes 2021. gada 14. oktobra noteikumos Nr. 6 “Kārtība, kādā tiek piešķirts finansējums sporta organizācijām”.

8. Par atbalstu projektam “Daugavpils Stropu pamatskolas – attīstības centra mācību vides modernizācija”.

Izglītības un kultūras jautājumu komitejas locekļiem nav iebildumu.

**1.**

**Par grozījumiem Daugavpils valstspilsētas pašvaldības domes 2023.gada 16.novembra lēmumā Nr.785 “Par atbalstu Daugavpils pilsētas Izglītības pārvaldes projektam”.**

Ziņo: Daugavpils centra vidusskolas direktors J.Visockis.

**L.Jankovska aicina deputātus balsot par lēmuma projekta atbalstu un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.**

Atklāti balsojot: “par” – 5 (A.Gržibovskis, L.Jankovska, N.Kožanova, V.Sporāne – Hudojana, I.Šķinčs), “pret” –nav, “atturas” – nav, ***Izglītības un kultūras jautājumu komiteja nolemj***: atbalstīt lēmuma projektu “Par grozījumiem Daugavpils valstspilsētas pašvaldības domes 2023.gada 16.novembra lēmumā Nr.785 “Par atbalstu Daugavpils pilsētas Izglītības pārvaldes projektam”” un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.

Jautājuma ziņotājs Daugavpils valstspilsētas pašvaldības domes sēdē noteikts domes deputāts A.Gržibovskis.

**2.**

**Par Valentīndienas akcijas apstiprināšanu Daugavpils Novadpētniecības un mākslas muzejā.**

plkst. 11:04 Domes sēžu zālē ierodas komitejas loceklis J.Lāčplēsis.

Ziņo: Daugavpils valstspilsētas pašvaldības iestādes “ Daugavpils Novadpētniecības un mākslas muzejs” vadītāja R.Ģiptere.

A.Gržibovskis ierosina nodrošināt akcijas publicitāti attiecīgi laicīgi.

**L.Jankovska aicina deputātus balsot par lēmuma projekta atbalstu un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.**

Atklāti balsojot: “par” – 6 (A.Gržibovskis, L.Jankovska, N.Kožanova, J.Lāčplēsis, V.Sporāne – Hudojana, I.Šķinčs), “pret” –nav, “atturas” – nav, ***Izglītības un kultūras jautājumu komiteja nolemj***: atbalstīt lēmuma projektu “Par Valentīndienas akcijas apstiprināšanu Daugavpils Novadpētniecības un mākslas muzejā” un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.

Jautājuma ziņotājs Daugavpils valstspilsētas pašvaldības domes sēdē noteikts domes deputāte V.Sporāne - Hudojana.

**3.**

**Par nekustamā īpašuma Muzeja ielā 3, Daugavpilī, daļas nodošanu bezatlīdzības lietošanā biedrībai „Radošā laboratorija”.**

Ziņo: PIKC Daugavpils Dizaina un mākslas vidusskola “ Saules skola” direktore I.Kokina.

Jautājumu ziņotājam nav.

**L.Jankovska aicina deputātus balsot par lēmuma projekta atbalstu un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.**

Atklāti balsojot: “par” – 6 (A.Gržibovskis, L.Jankovska, N.Kožanova, J.Lāčplēsis, V.Sporāne – Hudojana, I.Šķinčs), “pret” –nav, “atturas” – nav, ***Izglītības un kultūras jautājumu komiteja nolemj***: atbalstīt lēmuma projektu “Par nekustamā īpašuma Muzeja ielā 3, Daugavpilī, daļas nodošanu bezatlīdzības lietošanā biedrībai „Radošā laboratorija”” un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.

Jautājuma ziņotājs Daugavpils valstspilsētas pašvaldības domes sēdē noteikts Īpašuma un mājokļu komitejas sēdē.

**4.**

**Par nekustamā īpašuma Muzeja ielā 3, Daugavpilī, daļas nodošanu bezatlīdzības lietošanā biedrībai „Džeza mūzikas un mākslas attīstības centrs”.**

Ziņo: PIKC Daugavpils Dizaina un mākslas vidusskola “ Saules skola” direktore I.Kokina.

Jautājumu ziņotājam nav.

**L.Jankovska aicina deputātus balsot par lēmuma projekta atbalstu un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.**

Atklāti balsojot: “par” – 6 (A.Gržibovskis, L.Jankovska, N.Kožanova, J.Lāčplēsis, V.Sporāne – Hudojana, I.Šķinčs), “pret” –nav, “atturas” – nav, ***Izglītības un kultūras jautājumu komiteja nolemj***: atbalstīt lēmuma projektu “Par nekustamā īpašuma Muzeja ielā 3, Daugavpilī, daļas nodošanu bezatlīdzības lietošanā biedrībai „Džeza mūzikas un mākslas attīstības centrs”” un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.

Jautājuma ziņotājs Daugavpils valstspilsētas pašvaldības domes sēdē noteikts Īpašuma un mājokļu komitejas sēdē.

**5.**

**Par Daugavpils valstspilsētas pašvaldības izglītības iestāžu izglītojamo izmaksām.**

Ziņo: Daugavpils pilsētas Izglītības pārvaldes vadītāja M.Isupova.

J.Lāčplēsis jautā, vai tās ir izmaksas 2024. gadam?

M.Isupova atbild, jā.

J.Lāčplēsis jautā, vai no sākuma nevajadzēja pagaidīt kad pieņems budžetu?

M.Isupova atbild, tas ir pēc likuma uz 2023.gada fakta.

**L.Jankovska aicina deputātus balsot par lēmuma projekta atbalstu un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.**

Atklāti balsojot: “par” – 6 (A.Gržibovskis, L.Jankovska, N.Kožanova, J.Lāčplēsis, V.Sporāne – Hudojana, I.Šķinčs), “pret” –nav, “atturas” – nav, ***Izglītības un kultūras jautājumu komiteja nolemj***: atbalstīt lēmuma projektu “Par Daugavpils valstspilsētas pašvaldības izglītības iestāžu izglītojamo izmaksām” un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.

Jautājuma ziņotājs Daugavpils valstspilsētas pašvaldības domes sēdē noteikts domes deputāts A.Gržibovskis.

**6.**

**Par grozījumu “Daugavpils pilsētas vispārējās izglītības iestāžu attīstības stratēģijā 2018.-2025.gadam”.**

Ziņo: Daugavpils pilsētas Izglītības pārvaldes vadītāja M.Isupova.

J.Lāčplēsis piebilst un jautā, ja skolēns izvēlas humanitāro paketi, 5 matemātikā jau būs par daudz?

M.Isupova atbild, varētu tā būt, ja skola savos noteikumos to atrunās. Šobrīd neklātienes programmā var iestāties ar jeb kuru vērtējumu. Pagājušais gads ir parādījis, ka ir bijuši tādi bērni kam ir bijuši augsti vērtējumu latviešu valodā, angļu valodā un viņi izvēlējās humanitāro grozu, bet matemātikā bija 4 un bērns bija spiests izvēlēties vai profesionālo , vai neklātienes programmu. Šobrīd vēlamies dod lielāku autonomiju skolām , jo pilnīgi noteikti būs skolas, kuras pateiks, ka viņiem ir vajadzīgi tādi vērtējumi un pat augstāki. Pat šodien pie mūsu minimāliem kritērijiem ir skolas kur matemātikā nav 5, bet ir 6. Skolas skatīsies pašas. Direktori saka, ka vērtējumi atzīmēs bieži vien nav tie svarīgākie kritēriji, jo praktiski visas skolas ir iestrādājušas uzņemšanas noteikumos pārrunas. Runājot ar skolēnu mēs redzam un saprotam, vai viņš varēs mācīties vidusskolā, vai nevarēs. Gribam paeksperimentēt ko valsts ļauj skolām. Ar direktoriem esam vienojušies, kā vien tiks pieņemts lēmums, ka mēs nākam kopā, jo visiem nolikuma ir rakstīts, ka kartības ir jāsaskaņo ar Izglītības pārvaldi. Skatīsimies, lai uzņemšanas kritēriji ir loģiski un atbilst lielākai daļai skolēnu interesēm. Pamēģināsim iedot lielāku brīvību.

A.Gržibovskis jautā, vai ar direktoriem tas izdiskutēts un tas ir direktoru saimes piedāvajumi?

M.Isupova atbild, jā, dokumentos ir direktoru priekšsaskaņojumi. Visi ir saskaņojuši.

A.Gržibovskis jautā, vai šo kārtību ir jāsaskaņo ar Izglītības pārvaldi?

M.Isupova piebilst, jā.

A.Gržibovksis izsaka viedokli par eksāmeniem, par to prasībām un metodēm.

J.Lāčplēsis izsakās par skolu direktoriem, ka tie atkal sāks skriet pēc skolēnu skaitu.

M.Isupova par uzņemšanas kritērijiem, eksāmenu kvalitāti.

Debates par kritērijiem, par izglītības saturu, par saturu, kvalitatīviem rādītājiem un par latviešu valodas zināšanām ( L.Jankovska, I.Šķinčs, M.Isupova).

**L.Jankovska aicina deputātus balsot par lēmuma projekta atbalstu un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.**

Atklāti balsojot: “par” – 6 (A.Gržibovskis, L.Jankovska, N.Kožanova, J.Lāčplēsis, V.Sporāne – Hudojana, I.Šķinčs), “pret” –nav, “atturas” – nav, ***Izglītības un kultūras jautājumu komiteja nolemj***: atbalstīt lēmuma projektu “Par grozījumu “Daugavpils pilsētas vispārējās izglītības iestāžu attīstības stratēģijā 2018.-2025.gadam”” un virzīt izskatīšanai Daugavpils valstspilsētas pašvaldības domes sēdē.

Jautājuma ziņotājs Daugavpils valstspilsētas pašvaldības domes sēdē noteikts domes deputāte N.Kožanova.

**7.**

**Par grozījumiem Daugavpils domes 2021. gada 14. oktobra noteikumos Nr. 6 “Kārtība, kādā tiek piešķirts finansējums sporta organizācijām”.**

Ziņo: Daugavpils valstspilsētas pašvaldības iestādes “ Jaunatnes lietu un sporta pārvalde” vadītājas vietnieks I.Lagodskis.

I.Šķinčs lūdz komentēt 12.2. apakšpunkta (*profesionālas ievirzes sporta izglītības iestādes “Daugavpils sporta skola” un profesionālas ievirzes sporta izglītības iestādes “Daugavpils Futbola skola” (turpmāk – Sporta skolas) audzēkņu mācību treniņu procesa un sacīkšu nodrošināšanai, izņemot audzēkņus, kuri ir oficiālajā komandas pieteikumā un pārstāv Daugavpils pilsētu 8.1. punkt minētajos čempionātos*) izņemšanu,

kāpēc mēs tagad Futbola skolu kaut kādā veidā izņemam no šiem noteikumiem?

I.Lagodskis skaidro, punkts ir par to, ka mazajiem sporta klubiem, kuriem dodam naudu, lai nefinansētu tos dubulti, agrāk bija punkts par to, ka ja biedrībai ir tāds sporta veids kā Sporta skolai, piemēram, bokss tad biedrība nevar finansēt Sporta skolas audzēkņus. Ja mēs tagad paredzam, ka mēs dodam naudu tikai tām biedrībām, kuras īsteno tikai tos sporta veidus kuri nav Sporta skolā tad šim punktam zūd jēga.

I.Šķinčs jautā, vai sieviešu volejbola izņemšana ir saistītai tikai ar Baltijas līgu vai ar dalību valsts čempionātā?

I.Lagodskis atbild, ka naudu deva tikai Baltijas līgai, attiecīgi viņi spēlēja arī Latvijas čempionātā. Ja naudu nepiešķirsim tad attiecīgi nekur nepiedalīsies. Tas ir saistīts ar tādu domu, ka ar nākamo gadu vecākais gads, tieši sieviešu volejbolā pieteiksim komandu Latvijas čempionātam, ja atradīsim finansējumu un ja būs attiecīgs sportistu līmenis.

J.Lāčplēsis jautā, vai ir tāds kritums, ka nav kam spēlēt Latvijas čempionātā?

I.Lagodskis skaidro par statistiku.

J.Lāčplēsis jautā, viņi negrib vai Jūs negribat finansēt?

I.Lagodskis atbild, ka ir budžeta samazinājums, griežam katru pozīciju un katru programmu kā arī samazinām sporta dotācijas. Pirmais klubs, kas tika pie samazinājuma ir sieviešu volejbols.

J.Lāčplēsis piebilst un jautā, ka nesen vīriešu volejbola komanda Baltijas līgā gāja pa priekšpēdējām, pēdējam vietām no gada uz gadu, ja mēs būtu toreiz viņiem nogriezuši finansējumu, kas tad būtu šodien?

I.Lagodskis atzīmē, ka toreiz mēs viņus arī nogriezām, finansējums bija apmēram 65 000 eur, nogriezām līdz 20 000 eur.

J.Lāčplēsis norāda, ka nefinansējām Nacionālo līgu.

I.Lagodskis atzīst, ka ar nākamo gadu varbūt izskatīsim iespēju, ka Daugavpils Sporta skolas audzēkņi, vecākais gads spēlēs Latvijas čempionātā, galvenais jautājums ir, vai mēs atradīsim finansējumu Sporta skolas ietvaros.

L.Jankovska atzīmē, vai atradīsiet?

I.Lagodskis norāda, ka pašlaik nav finansējuma.

I.Šķinčs atzīmē un jautā, vīriešu basketbols 50 000 euro vieta tagad 30 000 euro, vai pietiks finansējuma?

I.Lagodskis atbild, vajadzētu pietikt, tie ir komandējumi, forma, Nacionālā līga.

I.Šķinčs jautā, vai ar viņiem tas ir saskaņots?

I.Lagodskis atbild, tas ir tikai līdzfinansējums, paši var meklēt sponsorus un atbalstītājus, lai stāties attiecīgajā līgā.

I.Šķinčs jautā par lēmuma projekta 35.punktu ( *ņemot vērā Sporta organizāciju sasniegtos rezultātus, Dome var lemt par finansējuma apmēra palielināšanu Sporta organizācijai līdz 30%*), kuru izņem, vai tas ir saistīts ar budžetu?

I.Lagodskis atbild, arī saistīts ar budžetu, lai visiem būtu skaidri noteikumi, summa ir ierakstīta.

I.Šķinčs izsakās, citiem vārdiem runājot sasniegumiem tagad nav nozīmes.

I.Lagodskis piebilst, izvērtējām sasniegumus pie pamatsummas.

**L.Jankovska aicina deputātus balsot par lēmuma projekta atbalstu un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.**

Atklāti balsojot: “par” – 4 (A.Gržibovskis, L.Jankovska, N.Kožanova, V.Sporāne – Hudojana), “pret” – 1 ( I.Šķinčs), , “atturas” – 1 ( J.Lāčplēsis), ***Izglītības un kultūras jautājumu komiteja nolemj***: atbalstīt lēmuma projektu “Par grozījumiem Daugavpils domes 2021. gada 14. oktobra noteikumos Nr. 6 “Kārtība, kādā tiek piešķirts finansējums sporta organizācijām”” un virzīt izskatīšanai Daugavpils valstspilsētas pašvaldības domes sēdē.

Jautājuma ziņotājs Daugavpils valstspilsētas pašvaldības domes sēdē noteikta Izglītības un kultūras jautājumu komitejas sēdes priekšsēdētāja, domes deputāte L.Jankovska.

**8.**

**Par atbalstu projektam “Daugavpils Stropu pamatskolas – attīstības centra mācību vides modernizācija”.**

Ziņo: Daugavpils pašvaldības centrālās pārvaldes Attīstības departamenta vadītāja D.Krīviņa**.**

**D.Krīviņa piedāvā prezentāciju ( “ 4.2.1.3. Infrastruktūras un mācību vides pilnveide efektīvas, kvalitatīvas un mūsdienīgas izglītības īstenošanai speciālās izglītības iestādēs”).**

**A.Gržibovskis vērš uzmanību, ka iepriekšējās komitejas ( Pilsētas saimniecības un attīstības komiteja) laikā S.Krapivinas kundze pateica, ka iepriekšējā periodā veiktajos darbos bija arī iekļauts ventilācijas sistēmas atjaunošana, bet pēc fotogrāfijām tā neizskatījās un pieteikumā nefigurē ventilācijas sistēmas. Dabīgās pieplūdes sistēmas kaut vajadzētu paskatīties, lai būtu nodrošināta gaisa kvalitāte.**

**D.Krīviņa atzīmē, ka ņems vērā, tieši nezina ka tur ir, vēlamies akcentēt ēkas klašu telpu modernizēšanu.**

**A.Gržibovskis jautā, vai budžeta grupā ir iesniegts šīs aktivitātes finansēšanas avots?**

**D.Krīviņa atbild, mums ir paredzēts kopīgais finansējums dažādiem projektiem attiecīgi uz tehniskās dokumentācijas īstenošanu.**

**A.Gržibovskis jautā, , vai 200 bērni kuri mācās pašlaik tiks izvietoti citās ēkās remontdarbu laikā? Kādā veidā tiks organizēts?**

**D.Krīviņa atbild, pārrunājām ar Izglītības pārvaldi, skolas teritorijā ir diezgan daudz ēku un līdz ar to būvniecību varēs plānot tā , lai bērni paliek tajās pašās ēkās.**

**L.Jankovska izsaka debates par izglītības ēku.**

**L.Jankovska aicina deputātus balsot par lēmuma projekta atbalstu un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.**

Atklāti balsojot: “par” – 6 (A.Gržibovskis, L.Jankovska, N.Kožanova, J.Lāčplēsis, V.Sporāne – Hudojana, I.Šķinčs), “pret” –nav, “atturas” – nav, ***Izglītības un kultūras jautājumu komiteja nolemj***: atbalstīt lēmuma projektu “Par atbalstu projektam “Daugavpils Stropu pamatskolas – attīstības centra mācību vides modernizācija”” un virzīt izskatīšanai Daugavpils valstspilsētas pašvaldības domes sēdē.

Jautājuma ziņotājs Daugavpils valstspilsētas pašvaldības domes sēdē noteikta Izglītības un kultūras jautājumu komitejas sēdes priekšsēdētāja, domes deputāte L.Jankovska.

Sēde slēgta plkst. 11:34

Izglītības un kultūras jautājumu

komitejas priekšsēdētāja  L.Jankovska

Protokoliste V.Pavloviča